Source: http://www.europarl.europa.eu/doceo/document/A-8-2018-0227_RO.html
Timestamp: 2019-07-17 12:35:17+00:00
Document Index: 34225002

Matched Legal Cases: ['articolul 3', 'articolul 119', 'articolul 11', 'articolul 11', 'articolul 9', 'articolul 11', 'articolul 11', 'Articolul 5', 'articolul 5', 'articolul 5', 'articolul 16', 'Articolul 16']

RAPORT referitor la propunerea de regulament al Parlamentului European și al Consiliului de modificare a Regulamentului (UE) 2017/825 pentru a majora pachetul financiar aferent Programului de sprijin pentru reforme structurale și pentru a adapta obiectivul general al acestuia
862k 122k
PE 620.791v01-00 A8-0227/2018
referitor la propunerea de regulament al Parlamentului European și al Consiliului de modificare a Regulamentului (UE) 2017/825 pentru a majora pachetul financiar aferent Programului de sprijin pentru reforme structurale și pentru a adapta obiectivul general al acestuia
Raportoare: Ruža Tomašić
Roberto Gualtieri, Comisia pentru afaceri economice și monetare
referitoare la propunerea de regulament al Parlamentului European și al Consiliului de modificare a Regulamentului (UE) 2017/825 pentru a majora pachetul financiar aferent Programului de sprijin pentru reforme structurale și pentru a adapta obiectivul general al acestuia
„ (da) rezultatele controlului de calitate și monitorizarea proiectelor de sprijin pe teren; ”
Propunerea Comisiei are drept obiectiv modificarea Regulamentului (UE) 2017/825 pentru a majora pachetul financiar alocat Programului de sprijin pentru reforme structurale și pentru a adapta obiectivul general al acestuia. Comisia a decis să întreprindă acest demers ca urmare a numărului ridicat de cereri depuse de statele membre în vederea obținerii de finanțare pentru reformele structurale.
În special, actul de modificare urmărește să modifice dispozițiile articolului 4 privind obiectivul general al PSRS, prin adăugarea sprijinului în vederea pregătirii pentru aderarea la zona euro la obiectivele programului (dispozițiile acestui articol sunt completate prin adăugarea cuvintelor „reforme care vor pregăti, de asemenea, terenul pentru participarea la zona euro”). De asemenea, prin actul de modificare se introduce un nou articol 5a care permite finanțarea acțiunilor și activităților întreprinse în vederea pregătirii pentru aderarea la zona euro.
În plus, se prevede majorarea pachetului financiar global alocat PSRS de la 142,8 milioane EUR la 222,8 milioane EUR, prin utilizarea Instrumentului de flexibilitate din cadrul financiar multianual. Statele membre vor avea posibilitatea de a opta pentru completarea pachetului financiar alocat PSRS prin transferarea de credite din bugetul destinat asistenței tehnice, pentru a ajunge astfel la suma totală de 300 de milioane EUR. Regulamentul privind dispozițiile comune permite deja efectuarea unor astfel de transferuri.
Raportoarea consideră că această modificare este minoră din punct de vedere tehnic, dar foarte importantă din punct de vedere politic ca modificare adusă funcționării PSRS. Nouăsprezece state membre fac deja parte din zona euro. Șapte state membre ale Uniunii au obligația, în conformitate cu dispozițiile Tratatului, să se pregătească în vederea participării la zona euro, și anume Bulgaria, Croația, Polonia, Republica Cehă, România, Suedia și Ungaria. Unele dintre aceste state membre au făcut progrese limitate pentru atingerea acestui obiectiv în ultimii ani și, prin urmare, sprijinul acordat de Uniune pentru a face posibilă participarea lor la zona euro are o importanță tot mai mare. Două dintre statele membre - Danemarca și Marea Britanie - nu au obligația de a deveni membre ale zonei euro, deoarece li se aplică o clauză de derogare de la cadrul normativ aferent monedei unice. Cel de-al doilea stat membru urmează, desigur, să se retragă din Uniunea Europeană în 2019.
Raportoarea consideră că este important să existe un grad mai ridicat de claritate atât în ceea ce privește reformele structurale care urmează a fi promovate utilizând finanțarea disponibilă în cadrul fondurilor de coeziune, cât și în ceea ce privește eficacitatea acestei finanțări. Este important să se țină seama de faptul că cea mai mare parte a inegalităților care persistă la nivelul statelor membre ale UE au la bază în primul rând diferențe existente în interiorul statelor membre individuale și nu între acestea. Prin urmare, o transformare structurală autentică necesită un angajament din partea diferitelor niveluri ale administrațiilor centrale ale statelor membre de a colabora pentru a facilita implementarea de acțiuni concertate și integrate, având la bază un mix de măsuri politice, cu scopul de a răspunde diferitelor nevoi și provocări existente în materie de dezvoltare la nivel teritorial. Având în vedere că statele membre au elaborat deja propriile inițiative de reformă, programul ar trebui să pună accentul pe măsurile care vor sprijini în mod optim în recomandările specifice fiecărei țări.
Raportoarea sprijină cele două elemente principale ale propunerii, și anume majorarea bugetului destinat PSRS și includerea pregătirilor pentru aderarea la zona euro între obiectivele programului. Prin urmare, numărul de amendamente la propunere este, în această etapă, limitat. Aceste amendamente își propun să evidențieze importanța sprijinului acordat pregătirilor pentru aderarea la zona euro, precum și să garanteze faptul că autoritățile locale și regionale pot fi implicate într-o mai mare măsură în proiectele de reformă structurală.
AVIZ al Comisiei pentru bugete (19.6.2018)
Raportorul pentru aviz consideră că revizuirea pachetului financiar aferent Programului de sprijin pentru reforme structurale (PSRS) și a obiectivului general al acestuia oferă o oportunitate pentru:
1) a asigura, prin intermediul procesului de revizuire a obiectivului programului, faptul că acesta este în mod clar orientat către furnizarea de asistență tehnică la cererea statelor membre, sprijinindu-le să realizeze reforme care sunt benefice din punct de vedere social și/sau ecologic. Programul ar trebui să contribuie la redresarea economică și la crearea de locuri de muncă de calitate, la combaterea sărăciei și stimularea investițiilor în economia reală.
2) a elabora criterii pentru aprobarea cererilor de asistență depuse de statele membre în cazurile în care numărul cererilor primite depășește capacitatea de finanțare a pachetului financiar, pe baza cerinței conform căreia reformele vizate ar trebui să fie benefice din punct de vedere social și/sau ecologic.
Raportorul pentru aviz consideră că extinderea pachetului financiar alocat acestui program ar trebui să fie corelată cu o revizuire a noțiunii de „reforme structurale” pe care programul ar trebui să le sprijine. Reformele structurale eligibile pentru a beneficia de sprijin în cadrul programului ar trebui înțelese ca incluzând programe de investiții publice, programe de renaționalizare sau remunicipalizare a bunurilor și serviciilor publice, de consolidare a sistemelor publice de securitate socială, precum și reforme care facilitează desfășurarea de negocieri colective și promovează creșterea reală a salariilor.
În conformitate cu calendarul activităților din 2017 ale programului, aproximativ 90 % din fondurile programului au fost alocate pentru proiecte menite să asigure punerea în aplicare a instrucțiunilor primite din partea Comisiei Europene în contextul semestrului european și a altor cerințe prevăzute de legislația UE. Prin urmare, raportorul pentru aviz consideră că propunerea ar trebui să menționeze în mod explicit rolul care le revine partenerilor sociali, societății civile și autorităților regionale și locale în etapa formulării cererii, a conceperii reformei și a monitorizării procesului de implementare a acesteia.
În ceea ce privește revizuirea obiectivului general de a include criteriile de convergență pentru statele membre care nu fac parte din zona euro, raportorul pentru aviz consideră că acest demers poate avea ca rezultat utilizarea programului în scopul subminării calității și a accesibilității serviciilor publice și a sistemelor de securitate socială – în special ca urmare a impactului unor elemente precum deficitul public și ponderea datoriei publice în PIB. Prin urmare, raportorul pentru aviz consideră că principalul obiectiv al programului ar trebui să fie autorizarea cererilor de asistență pentru acțiuni care vor oferi un beneficiu social sau de mediu real.
Raportorul pentru aviz nu este de acord cu ideea propusă de Comisie în expunerea de motive care însoțește propunerea, conform căreia statele membre ar trebui să fie invitate să transfere fonduri din bugetul destinat asistenței tehnice în cadrul fondurilor structurale și de investiții europene către acest program, inclusiv pentru cereri prezentate în legătură cu adoptarea monedei euro. Raportorul pentru aviz consideră că este necesar ca fondurile ESI să fie menținute, iar funcția importantă pe care acestea o îndeplinesc la nivelul statelor membre să fie sprijinită, și, așadar, se opune redistribuirii acestor fonduri în beneficiul PSRS.
Comisia pentru bugete recomandă Comisiei pentru dezvoltare regională, care este comisie competentă, să ia în considerare următoarele amendamente:
(1) Programul de sprijin pentru reforme structurale (denumit în continuare „programul”) a fost instituit cu scopul de a consolida capacitatea statelor membre de a elabora și de a pune în aplicare reforme administrative și structurale menite să promoveze creșterea, inclusiv prin acordarea de asistență pentru utilizarea eficientă și eficace a fondurilor Uniunii. Sprijinul acordat în cadrul programului este furnizat de către Comisie, la cererea unui stat membru, și poate acoperi o gamă largă de domenii de politică. Dezvoltarea unor economii și a unor societăți reziliente, întemeiate pe structuri economice și sociale solide, contribuie la coeziunea teritorială, economică și socială. Punerea în aplicare a unor reforme instituționale, administrative și structurale menite să promoveze creșterea este un instrument adecvat în acest sens. Se poate considera că reformele structurale sunt benefice nu numai atunci când permit reducerea cheltuielilor publice într-un mod sustenabil din punct de vedere social, ci și atunci când duc la creșterea cheltuielilor pe termen scurt în vederea îmbunătățirii performanțelor economice și a consolidării soldurilor bugetare pe termen mediu spre lung. Pentru implementarea reușită și sustenabilitatea reformelor structurale, este vital ca acestea să fie susținute de sprijin democratic, asigurând implicarea tuturor părților interesate relevante, cum ar fi autoritățile locale și regionale, partenerii economici și sociali, precum și reprezentanții societății civile.
(1a) Pentru a oferi o imagine de ansamblu a reformelor concepute și puse în aplicare pe baza unei cereri depuse de fiecare stat membru, elaborarea noului buget al programului ar trebui să se bazeze pe criterii clare de selecție și să fie prezentată într-o manieră transparentă. Acest lucru ar asigura schimbul de cunoștințe, experiență și cele mai bune practici, ceea ce reprezintă unul din obiectivele programului.
(1b) În urmărirea obiectivului său de a consolida capacitatea statelor membre de a pregăti și pune în aplicare reforme structurale de stimulare a creșterii, programul nu ar trebui să înlocuiască finanțarea din bugetele naționale ale statelor membre și nici să fie folosit pentru a acoperi cheltuielile curente.
(2) Statele membre au recurs din ce în ce mai mult la sprijinul acordat în cadrul programului, depășind cu mult așteptările inițiale. Conform estimărilor, cererile de sprijin primite de către Comisie pe parcursul ciclului 2017 au depășit semnificativ alocarea anuală disponibilă în cadrul programului. Pe parcursul ciclului 2018, valoarea estimată a cererilor primite a fost de cinci ori mai mare decât resursele financiare disponibile pentru anul respectiv. Aproape toate statele membre au solicitat sprijin în cadrul programului, cererile fiind distribuite uniform între toate domeniile de politică acoperite.
(2) Statele membre au recurs din ce în ce mai mult la sprijinul acordat în cadrul programului, depășind cu mult așteptările inițiale. Conform estimărilor, cererile de sprijin primite de către Comisie pe parcursul ciclului 2017 au depășit semnificativ alocarea anuală disponibilă în cadrul programului, ceea ce a însemnat că unele cereri nu au fost selectate pentru finanțare. Pe parcursul ciclului 2018, valoarea estimată a cererilor primite a fost de cinci ori mai mare decât resursele financiare disponibile pentru anul respectiv. Aproape toate statele membre au solicitat sprijin în cadrul programului, cererile fiind distribuite uniform între toate domeniile de politică acoperite.
(3) Întărirea coeziunii teritoriale, economice și sociale prin consolidarea reformelor structurale este esențială pentru o participare reușită la uniunea economică și monetară. Acest aspect este deosebit de important pentru statele membre a căror monedă nu este euro, în vederea pregătirii lor pentru aderarea la zona euro.
(4) Prin urmare, este oportun ca în obiectivul general al programului – în contextul contribuției sale ca răspuns la provocările de ordin teritorial, economic și social – să se sublinieze că îmbunătățirea coeziunii, a competitivității, a productivității, a creșterii economice durabile și a creării de locuri de muncă ar trebui, de asemenea, să contribuie la pregătirea în vederea participării viitoare la zona euro a statelor membre a căror monedă nu este euro.
(6) Pentru a răspunde cererii crescânde de sprijin din partea statelor membre, precum și prin prisma necesității de a sprijini punerea în aplicare a reformelor structurale în statele membre a căror monedă nu este euro, resursele financiare alocate programului ar trebui să fie majorate pentru a atinge un nivel suficient care să îi permită Uniunii să ofere sprijin pentru a răspunde nevoilor statelor membre solicitante. Această majorare ar trebui să fie finanțată exclusiv prin noi credite care urmează să fie mobilizate de către autoritatea bugetară, prin utilizarea deplină a flexibilității bugetare disponibile, pe baza unei propuneri relevante a Comisiei. Nu ar trebui avute în vedere redistribuiri în acest scop, pentru a se evita orice efect negativ asupra finanțării unor programe multianuale în curs.
Obiectivul general al programului este de a contribui la realizarea de reforme instituționale, administrative și structurale favorabile creșterii în statele membre prin acordarea de sprijin autorităților naționale pentru măsurile ce vizează reformarea și consolidarea instituțiilor, a guvernanței, a administrației publice și a sectorului economic și social ca răspuns la provocările de ordin economic și social, în vederea consolidării coeziunii, a competitivității, a productivității, a creșterii economice durabile, a creării de locuri de muncă și a investițiilor, reforme care vor pregăti, de asemenea, terenul pentru participarea la zona euro, în special în contextul proceselor de guvernanță economică, inclusiv prin acordarea de asistență pentru utilizarea eficientă, transparentă și eficace a fondurilor Uniunii.;
Obiectivul general al programului este de a contribui la realizarea de reforme instituționale, administrative și structurale favorabile creșterii în statele membre prin acordarea de sprijin autorităților naționale pentru măsurile ce vizează reformarea și consolidarea instituțiilor, a guvernanței, a administrației publice și a sectorului economic și social ca răspuns la provocările de ordin teritorial, economic și social, în vederea consolidării coeziunii, a competitivității, a productivității, a creșterii economice durabile, a stabilității financiare, a creării de locuri de muncă de calitate și a investițiilor, reforme care pot pregăti, de asemenea, terenul pentru participarea la zona euro, în special în contextul proceselor de guvernanță economică, inclusiv prin acordarea de asistență pentru utilizarea eficientă, transparentă și eficace a fondurilor Uniunii.;
1. Pachetul financiar pentru implementarea programului este stabilit la 222 800 000 EUR în prețuri curente.
1. Pachetul financiar pentru implementarea programului este stabilit la 222 800 000 EUR în prețuri curente. Orice majorare a resurselor programului se finanțează prin mobilizarea instrumentelor speciale instituite prin Regulamentul (UE, Euratom) nr. 1311/2013 al Consiliului din 2 decembrie 2013 de stabilire a cadrului financiar multianual pentru perioada 2014-2020 * și nu în dauna programelor în curs ale Uniunii.;
* JO L 347, 20.12.2013, p. 884.
Majorarea pachetului financiar aferent Programului de sprijin pentru reforme structurale și pentru a adapta obiectivul general al acestuia
AVIZ al Comisiei pentru afaceri economice și monetare (20.6.2018)
Raportor pentru aviz (*): Roberto Gualtieri
Comisia pentru afaceri economice și monetare recomandă Comisiei pentru dezvoltare regională, care este comisie competentă, să ia în considerare următoarele amendamente:
(-1) În vederea atingerii obiectivelor Uniunii, astfel cum este prevăzut la articolul 3 din Tratatul privind Uniunea Europeană, statele membre trebuie să considere faptul că politica lor economică reprezintă o chestiune de interes comun și să asigure coordonarea acestor politici în cadrul Uniunii.
(-1a) Politicile, acțiunile și instrumentele Uniunii trebuie să promoveze coeziunea economică, socială și teritorială.
(-1b) Atunci când își definește și implementează politicile și activitățile, Uniunea trebuie să țină seama de cerințele legate de promovarea unui nivel ridicat al ocupării forței de muncă, garantarea unei protecții sociale corespunzătoare, combaterea excluderii sociale, precum și de un nivel ridicat de educație, formare profesională și protecție a sănătății umane, inclusiv prin implementarea Pilonului european al drepturilor sociale.
Considerentul -1 c (nou)
(-1c) La cererea acestora, Uniunea are obligația de a sprijini statele membre să își amelioreze capacitatea administrativă de aplicare a dreptului Uniunii.
(1) Programul de sprijin pentru reforme structurale (denumit în continuare „programul”) are scopul de a consolida capacitatea statelor membre de a elabora și de a pune în aplicare reforme economice și administrative menite să promoveze creșterea solidă și sustenabilă, crearea de locuri de muncă de calitate, coeziunea și convergența socială și teritorială, competitivitatea, productivitatea și prosperitatea comună, precum și rezistența crescută la șocuri, inclusiv prin acordarea de asistență pentru utilizarea eficientă și eficace a fondurilor Uniunii. Sprijinul acordat în cadrul programului este furnizat de către Comisie, la cererea unui stat membru, și poate acoperi o gamă largă de domenii de politică, în conformitate cu programele naționale de reformă.
(1a) Punerea în aplicare cu succes a reformelor structurale necesită voință politică, hotărâre, o administrație publică eficientă și eficace și sprijin din partea tuturor segmentelor societății. Prin urmare, este important ca reformele structurale să fie susținute prin implicarea partenerilor economici și sociali și a altor părți interesate relevante, precum și prin sprijinul democratic asigurat de către parlamentele naționale și, dacă este cazul, regionale.
(1b) Ar trebui să fie promovate cu precădere măsurile care au efecte sinergice asupra altor sectoare și care au ca scop, printre altele, asigurarea unei creșteri semnificative și sustenabile pe termen lung, redresarea și convergența în cadrul Uniunii, combaterea fraudei fiscale, a evaziunii fiscale și a eludării obligațiilor fiscale, promovarea unor locuri de muncă de mai bună calitate și punerea în aplicare a politicilor sociale. Reformele structurale avute în vedere ar trebui să fie consecvente și corelate cu obiectivele stabilite în cadrul semestrului european și cu punerea în aplicare a recomandărilor specifice fiecărei țări în statele membre. Reformele structurale ar trebui să includă transpunerea și punerea în aplicare corectă și oportună a actelor juridice ale Uniunii, întrucât funcționarea adecvată a acestor acte este fundamentală pentru obținerea convergenței economice.
(1c) Euro este moneda Uniunii Europene, astfel cum se indică la articolul 119 alineatul (2) din Tratatul privind funcționarea Uniunii Europene.
(2) Statele membre au recurs din ce în ce mai mult la sprijinul acordat în cadrul programului, depășind cu mult așteptările inițiale. Conform estimărilor, cererile de sprijin primite de către Comisie pe parcursul ciclului 2017 au depășit semnificativ alocarea anuală disponibilă în cadrul programului, ceea ce a făcut ca mai multe cereri să nu fie selectate în vederea finanțării. Pe parcursul ciclului 2018, valoarea estimată a cererilor primite a fost de cinci ori mai mare decât resursele financiare disponibile pentru anul respectiv. Aproape toate statele membre au solicitat sprijin în cadrul programului, cererile fiind distribuite uniform între toate domeniile de politică acoperite.
(2a) Prezentarea și transparența rezultatelor programului ar trebui sporite prin publicarea online a unei imagini de ansamblu a punerii în aplicare a reformelor în fiecare stat membru în vederea asigurării schimbului de cunoștințe, experiență și bune practici între statele membre.
(3) Întărirea coeziunii economice și sociale, inclusiv prin consolidarea reformelor structurale echilibrate din punct de vedere social, sustenabile din punct de vedere ecologic și favorabile creșterii, este esențială pentru o participare reușită la uniunea economică și monetară și pentru stabilitatea și prosperitatea sa pe termen lung. Acest aspect este deosebit de important pentru statele membre a căror monedă nu este euro, în vederea pregătirii lor pentru aderarea la zona euro.
(4) Prin urmare, este oportun ca în obiectivul general al programului – în contextul contribuției sale ca răspuns la provocările de ordin economic și social – să se sublinieze că îmbunătățirea coeziunii, a competitivității, a productivității, a creșterii economice durabile și a creării de locuri de muncă de calitate ar trebui, de asemenea, să contribuie la pregătirea în vederea participării viitoare la zona euro a statelor membre a căror monedă nu este euro. O evaluare ex post detaliată a modului în care programul a susținut reformele structurale în statele membre reprezintă o parte necesară a obiectivului general respectiv.
(5) Este, de asemenea, necesar să se indice faptul că acțiunile și activitățile programului pot sprijini reforme prin care se poate acorda asistență statelor membre care beneficiază în prezent de o derogare de la obligația de a participa la a treia etapă a UEM și care doresc să adopte moneda euro în vederea pregătirii lor pentru participarea la zona euro.
(6) Pentru a răspunde cererii crescânde de sprijin din partea statelor membre, precum și prin prisma necesității de a sprijini punerea în aplicare a reformelor structurale în statele membre a căror monedă nu este euro, resursele financiare alocate programului ar trebui să fie majorate pentru a atinge un nivel suficient care să îi permită Uniunii să ofere sprijin pentru a răspunde nevoilor statelor membre solicitante. O astfel de majorare nu ar trebui să se bazeze pe realocări ale fondurilor structurale și de investiții europene (fondurilor ESI) existente, ci ar trebui finanțată prin mobilizarea instrumentelor speciale, astfel cum sunt prevăzute de Regulamentul (UE, Euratom) nr. 1311/2013 al Consiliului din 2 decembrie 2013 de stabilire a cadrului financiar multianual pentru perioada 2014-2020. Statele membre nu ar trebui să fie obligate să își transfere resursele naționale și regionale alocate din fondurile ESI pentru a remedia deficitul de finanțare al programului.
(7) Pentru a oferi sprijin în mod cât mai prompt, Comisia ar trebui să fie în măsură să utilizeze o parte din pachetul financiar și pentru a acoperi costul aferent activităților de sprijin ale programului, cum ar fi cheltuielile legate de controlul calității, precum și de monitorizarea și evaluarea proiectelor pe teren.
Obiectivul general al programului este de a contribui la realizarea de reforme instituționale, administrative și structurale favorabile creșterii în statele membre prin acordarea de sprijin autorităților naționale pentru măsurile ce vizează reformarea și consolidarea instituțiilor, a guvernanței, a administrației publice și a sectorului economic și social ca răspuns la provocările de ordin economic și social, în vederea consolidării coeziunii, a competitivității, a productivității, a creșterii economice durabile, a creării de locuri de muncă și a investițiilor, reforme care vor pregăti, de asemenea, terenul pentru participarea la zona euro, în special în contextul proceselor de guvernanță economică, inclusiv prin acordarea de asistență pentru utilizarea eficientă, transparentă și eficace a fondurilor Uniunii.”;
Obiectivul general al programului este de a acorda sprijin autorităților naționale, regionale și locale pentru reformele administrative și economice și pentru măsurile ce vizează reformarea și consolidarea instituțiilor, a guvernanței, a administrației publice, a sectorului economic și social și abordarea provocărilor de ordin economic și social, în vederea promovării și consolidării creșterii economice durabile, a sustenabilității din punctul de vedere al mediului, a protecției sociale, a creării de locuri de muncă și a investițiilor, a competitivității, a productivității, a coeziunii teritoriale și sociale, a convergenței și a prosperității comune, precum și a rezistenței la șocuri. Sprijinul respectiv poate include, de asemenea, acordarea de asistență pentru utilizarea eficientă, eficace și transparentă a fondurilor Uniunii, precum și pentru transpunerea și punerea în aplicare corectă și la timp a actelor juridice ale Uniunii. Prin intermediul acestor obiective, Programul va pregăti, de asemenea, terenul pentru participarea la zona euro, în special în contextul proceselor de guvernanță economică.”;
1. Pachetul financiar pentru implementarea programului este stabilit la 222 800 000 EUR în prețuri curente. O astfel de majorare nu trebuie să se bazeze pe realocări ale fondurilor structurale și de investiții europene (a fondurilor ESI) existente, ci trebuie finanțată prin mobilizarea instrumentelor speciale, astfel cum sunt prevăzute de Regulamentul (UE, Euratom) nr. 1311/2013 al Consiliului din 2 decembrie 2013 de stabilire a cadrului financiar multianual pentru perioada 2014-2020.”;
Majorarea pachetului financiar aferent Programului de sprijin pentru reforme structurale și adaptarea obiectivului general al acestuia
AVIZ al Comisiei pentru ocuparea forței de muncă și afaceri sociale (8.6.2018)
Raportor pentru aviz: Csaba Sógor
Programul de sprijin pentru reforme structurale („programul”) pentru perioada 2017-2020, lansat anul trecut cu un sprijin larg în Parlamentul European, se aplică începând din 20 mai 2017, având un buget de 142,8 milioane EUR. Obiectivul programului este de a contribui la realizarea de reforme structurale instituționale, administrative și favorabile creșterii în statele membre prin acordarea de sprijin de specialitate autorităților naționale care solicită acest lucru.
Sprijinul acordat poate acoperi o gamă largă de domenii de politică, printre care multe sunt de o importanță socială directă, cum ar fi educația și formarea, politicile în domeniul pieței forței de muncă ce urmăresc crearea de locuri de muncă, lupta împotriva sărăciei, promovarea incluziunii sociale, sistemele de securitate socială și de protecție socială, sistemele de sănătate publică și de asistență medicală. Alte domenii de sprijin au, de asemenea, un impact puternic asupra coeziunii economice și sociale în UE.
Măsura în care statele membre au recurs la acest program, cu mult mai mare decât cea preconizată, a dus la o cerere de sprijin de câteva ori mai mare decât bugetul disponibil. Potrivit datelor Comisiei, în ciclul 2018, 24 de state membre au depus 444 de cereri de sprijin și, deși suma totală alocată a fost de 30,5 milioane EUR, costul estimat al tuturor cererilor a fost de aproximativ cinci ori mai mare, de circa 152 de milioane EUR.
Acest lucru a determinat Comisia să propună ca programul să fie consolidat cu 80 de milioane EUR, cu ajutorul Instrumentului de flexibilitate prevăzut la articolul 11 al actualului Cadru financiar multianual În plus, Comisia intenționează să menționeze explicit printre obiectivele programului finanțarea unor acțiuni și activități în sprijinul reformelor care pot ajuta statele membre să se pregătească pentru aderarea la zona euro.
În continuare, Comisia invită statele membre să facă uz de posibilitatea prevăzută la articolul 11 din Regulamentul privind Programul de sprijin pentru reforme structurale de a transfera o parte din resursele lor de la componenta „asistență tehnică” a fondurilor structurale și de investiții europene către program.
Având în vedere disparitățile dintre statele membre în ceea ce privește disponibilitatea cunoștințelor specializate de foarte bună calitate pentru elaborarea și punerea în aplicare a unor politici care să stimuleze creșterea economică, să fie durabile și favorabile incluziunii, precum și popularitatea programului în rândul statelor membre, consolidarea bugetului programului este extrem de binevenită.
Totuși, pe lângă faptul că recunoaște pe deplin că este relevant ca sprijinul pentru adoptarea monedei euro să fie inclus în mod expres printre obiectivele programului, raportorul ar dori să evidențieze și necesitatea de a pune și mai mult accentul pe prioritățile strategice ale UE prezentate în analiza anuală a creșterii, cum ar fi sprijinirea educației de foarte bună calitate, a formării, a creșterii productivității muncii și a politicilor active în domeniul pieței forței de muncă. Ar trebui să se pună mai mult accentul pe reformele structurale aferente politicilor sociale și de ocupare a forței de muncă, ținând seama de faptul că obiectivele de ocupare a forței de muncă și incluziune socială ale Strategiei Europa 2020 sunt cel mai departe de a fi atinse.
Comisia pentru ocuparea forței de muncă și afaceri sociale recomandă Comisiei pentru dezvoltare regională, care este comisie competentă, să ia în considerare următoarele amendamente:
(-1) În conformitate cu articolul 9 din Tratatul privind funcționarea Uniunii Europene (TFUE), la definirea și punerea în aplicare a politicilor și activităților sale, Uniunea ține seama de cerințele privind promovarea unui nivel ridicat al ocupării forței de muncă, garantarea unei protecții sociale corespunzătoare, combaterea excluziunii sociale, precum și de cerințele privind un nivel ridicat de educație, de formare profesională și de protecție a sănătății umane. În plus și astfel cum se prevede la articolul 11 din TFUE, cerințele de protecție a mediului trebuie integrate în politicile și activitățile Uniunii, în special pentru promovarea dezvoltării durabile.
(1) Programul de sprijin pentru reforme structurale (denumit în continuare „programul”) a fost instituit cu scopul de a consolida capacitatea statelor membre de a elabora și de a pune în aplicare reforme administrative și structurale cu valoare adăugată europeană menite să promoveze creșterea incluzivă, precum și de a promova solidaritatea, inclusiv prin acordarea de asistență pentru utilizarea eficientă și eficace a fondurilor Uniunii, printre altele în domeniul incluziunii sociale. Astfel, programul poate fi un instrument important, care contribuie la atingerea obiectivelor și principiilor pilonului european al drepturilor sociale. Sprijinul acordat în cadrul programului este furnizat de către Comisie, la cererea unui stat membru, și poate acoperi o gamă largă de domenii de politică. Dezvoltarea unor economii reziliente, întemeiate pe structuri economice și sociale solide, care să le permită statelor membre să absoarbă șocurile în mod eficient și să se redreseze rapid în urma acestora contribuie la realizarea obiectivelor de coeziune economică și socială și ocupare integrală a forței de muncă ale Uniunii. Punerea în aplicare a unor reforme structurale instituționale, administrative și sustenabile, menite să promoveze creșterea incluzivă, crearea de locuri de muncă și coeziunea socială este un instrument adecvat în acest sens. Programul are rolul de a completa și consolida implementarea ciclului semestrului european, în special analiza anuală a creșterii și recomandările specifice fiecărei țări și de a realiza progrese în ceea ce privește obiectivele pe termen lung ale Strategiei Europa 2020.
(1a) Majorarea pachetului financiar destinat programului ar trebui să fie corelată cu o revizuire a obiectivelor programului, deoarece este nevoie ca sistemele publice de securitate socială, precum și negocierea colectivă și creșterea reală a salariilor să fie consolidate în mai multe state membre.
(2) Statele membre au recurs din ce în ce mai mult la sprijinul acordat în cadrul programului, depășind cu mult așteptările inițiale. Conform estimărilor, cererile de sprijin primite de către Comisie pe parcursul ciclului 2017 au depășit semnificativ alocarea anuală disponibilă în cadrul programului. Pe parcursul ciclului 2018, valoarea estimată a cererilor primite a fost de cinci ori mai mare decât resursele financiare disponibile pentru anul respectiv. Aproape toate statele membre au solicitat sprijin în cadrul programului, cererile fiind distribuite uniform între toate domeniile de politică acoperite. Se preconizează că vor fi depuse în continuare foarte multe cereri de acces la program, ceea ce va impune o selecție a cererilor de sprijin, fără ca aceasta să însemne că statelor membre nu li se va aplica un tratament egal. La evaluarea cererilor, ar trebui să se mențină un accent puternic pe prioritățile prezentate în analiza anuală a creșterii, pe prioritățile strategice ale Uniunii și pe cererile care au un impact social pozitiv și totodată presupun implicarea partenerilor. În conformitate cu analiza anuală a creșterii 2018, diferența între statele membre în ceea ce privește redresarea economiilor și situația ocupării forței de muncă necesită investiții suplimentare în educația de foarte bună calitate, în formare, în creșterea productivității muncii și în politicile active în domeniul pieței forței de muncă. Ar trebui să se pună mai mult accentul pe reformele structurale aferente politicilor sociale și de ocupare a forței de muncă, ținând seama de faptul că obiectivele de ocupare a forței de muncă și incluziune socială ale Strategiei Europa 2020 sunt cel mai departe de a fi atinse. În procesul de evaluare a cererilor, ar trebui, de asemenea, să se ia în considerare justificarea reformei, inclusiv rezultatele consultărilor cu partenerii și părțile interesate pertinente, ori de câte ori acest lucru este relevant prin natura și domeniul de aplicare al reformelor dorite.
(3) Întărirea coeziunii economice și sociale prin consolidarea reformelor structurale este esențială pentru o participare reușită la uniunea economică și monetară.
(4) Prin urmare, este oportun ca în obiectivul general al programului – în contextul contribuției sale ca răspuns la provocările de ordin economic și social – să se includă că îmbunătățirea coeziunii economice, sociale și teritoriale, a incluziunii sociale și a luptei împotriva sărăciei, a competitivității, a productivității și a creșterii economice sustenabile și favorabile incluziunii, a creării de locuri de muncă și a investițiilor ar trebui, de asemenea, să contribuie la pregătirea în vederea participării viitoare la zona euro a statelor membre a căror monedă nu este euro, precum și la convergența în zona euro și în afara ei.
(5) Este, de asemenea, necesar să se indice faptul că acțiunile și activitățile programului pot sprijini reforme menite să acorde asistență statelor membre care doresc să adopte moneda euro în vederea pregătirii lor pentru participarea la zona euro într-o manieră care ar trebui, de asemenea, să le permită respectivelor state membre să își îmbunătățească performanța în ceea ce privește indicatorii sociali aferenți semestrului european.
(6) Pentru a răspunde cererii crescânde de sprijin din partea statelor membre, precum și prin prisma necesității de a sprijini punerea în aplicare a reformelor structurale în statele membre a căror monedă nu este euro, resursele financiare alocate programului ar trebui să fie majorate pentru a atinge un nivel suficient, utilizând Instrumentul de flexibilitate prevăzut în actualul cadru financiar multianual, care îi va permite Uniunii să ofere sprijin pentru a răspunde nevoilor statelor membre solicitante. Pe bază voluntară, statele membre ar trebui să fie încurajate să facă uz de posibilitatea prevăzută la articolul 11 din Regulamentul (UE) 2017/825, de a transfera o parte din resursele lor din cadrul componentei „asistență tehnică” a FSIE către program, în scopul furnizării de sprijin pentru aplicarea reformelor, inclusiv a celor legate de adoptarea monedei euro. Totuși, având în vedere importanța elaborării unor reforme structurale pentru consolidarea coeziunii economice și sociale, precum și cererea mare de sprijin în cadrul acestui program în rândul statelor membre, și cu condiția ca rezultatele obținute în perioada 2017-2020 să fie evaluate pozitiv, ar trebui să se ia în considerare un program permanent de sprijin al reformelor structurale cu propriul buget în CFM post-2020.
(7) Pentru a oferi sprijin de bună calitate în mod cât mai prompt, Comisia ar trebui să fie în măsură să utilizeze o parte din pachetul financiar și pentru a acoperi costul aferent activităților de sprijin ale programului, cum ar fi cheltuielile legate de controlul calității și de monitorizarea proiectelor pe teren. Aceste cheltuieli ar trebui să fie proporționale cu valoarea totală a cheltuielilor efectuate în cadrul proiectelor de sprijin.
(7a) Pentru a asigura o raportare eficientă către Parlamentul European și Consiliu în ceea ce privește punerea în aplicare a programului, ar trebui să fie precizată perioada în care Comisia trebuie să pună la dispoziție raporturile anuale de monitorizare.
Regulamentul (UE) 2017/825
Obiectivul general al programului este de a contribui la realizarea de reforme instituționale, administrative și structurale favorabile creșterii și incluziunii în statele membre prin acordarea de sprijin autorităților naționale pentru măsurile ce vizează reformarea și consolidarea instituțiilor, a guvernanței, a administrației publice și a sectorului economic și social ca răspuns la provocările de ordin economic și social, în vederea consolidării coeziunii economice, sociale și teritoriale, a incluziunii sociale și a luptei împotriva sărăciei, a competitivității, a productivității, a creșterii economice durabile incluzive, a creării de locuri de muncă și a investițiilor, în special în contextul proceselor de guvernanță economică și al implementării pilonului european al drepturilor sociale, inclusiv prin acordarea de asistență pentru utilizarea eficientă, transparentă și eficace a fondurilor Uniunii. Programul ar putea să contribuie în mod specific și la participarea reușită a statelor membre la uniunea economică și monetară și la pregătirile pentru participarea la zona euro a statelor membre a căror monedă nu este euro, prin acordarea de sprijin autorităților naționale pentru măsurile destinate acestor pregătiri;
Articolul 5 – alineatul 2 – litera fa (nouă)
(1a) La articolul 5 alineatul (2), se adaugă următoarea literă:
„(fa) acțiunile și activitățile în sprijinul reformelor care pot ajuta statele membre să se pregătească pentru aderarea la zona euro.”
(2) Se adaugă articolul 5a:
Sprijin în vederea pregătirii pentru aderarea la zona euro
Programul poate finanța acțiuni și activități în sprijinul reformelor care pot ajuta statele membre să se pregătească pentru aderarea la zona euro.”.
1. Pachetul financiar pentru implementarea programului este stabilit la 222 800 000 EUR în prețuri curente.”;
1. Pachetul financiar pentru implementarea programului este stabilit la 222 800 000 EUR în prețuri curente, din care suma de 80 000 000 EUR va fi furnizată din Instrumentul de flexibilitate prevăzut de Regulamentul (UE, Euratom) nr 1311/2013 al Consiliului*.;
(3a) La articolul 16, teza introductivă a paragrafului 2 se înlocuiește cu următorul text:
Articolul 16 – alineatul 2 – litera da (nouă)
„(da) rezultatele controlului de calitate și monitorizarea proiectelor de sprijin pe teren; ”
(http://eur-lex.europa.eu/legal-content/RO/TXT/HTML/?uri=CELEX:32017R0825&from=RO)